### Beslutning

Ellen Brandt Afdeling med bemærkning, at byrådet i sit møde den 29. april 2020 har vedtaget Magistratens indstilling i overensstemmelse med erklæring fra Økonomiudvalget af 22. april 2020.

### Resumé

Byrådet vedtog med budget 2020 at Aarhus Kommunes bilflåde skal være omstillet til fossilfri drivmidler senest ultimo 2025, hvilket giver seks år til omstillingen.

I nærværende indstilling er udarbejdet overblik over hvordan udfasningsplanen anbefales at se ud for at målsætningen om fossilfri bilflåde kan imødekommes.

### Indstilling

Det indstilles:

At 1)     Den beskrevne plan for udfasning af fossilt drevne køretøjer 2020-25 vedtages, og at der årligt følges op på udfasningen i regnskabet.

At 2)     Klimafonden medfinansierer etablering af lade-standere med op til 1 mio. kr. Det skal være en midlertidig ordning, hvori der bliver indbygget en incitamentsmodel, der betyder at ’first movers’ belønnes med det højeste tilskud.

At 3)     De øvrige tiltag under ’grøn transport’ fremsendes senere i 2020. De omfatter indstillinger vedr. flg. punkter:

a)     Grøn Transportplan fase 2, fælles indstilling fra Teknik og Miljø og Borgmesterens Afdeling

b)     En række forslag fra Direktørgruppen til omlægning af medarbejderes brug af egne fossil-drevne biler i arbejdstiden til fossilfri transport samt til at øge andelen af fossilfri transport for [adresse] medarbejderes transport til og fra arbejde.

### Sagens forløb

23-03-2020 Magistraten

Fremsendes til [adresse] med bemærkning, at Magistraten i mødet den 23. marts 2020 anbefaler, at byrådet tiltræder Borgmesterens Afdelings indstilling af 16. marts 2020.

Gustav Jensen tog forbehold med følgende begrundelse:

"De op til 50 ladestandere, som den ene million giver mulighed for, rækker ikke langt, når der er 638 kommunale køretøjer på benzin/diesel. Der er med andre ord behov for det 10-dobbelte beløb, hvis vi for alvor skal sikre et tilstrækkeligt grundlag for omstillingen. Jeg vil anbefale at der afsættes 5 mio.

Den foreslåede først-til-mølle -ordning er uheldig, da man risikerer panikkøb for at få støtten. Jeg mener det skal være Ejendomme, der får ansvaret for udrulning af elladestandere i kommunens bygninger. Dermed får vi fra start af skabt det nødvendige overblik og den nødvendige styring. Både i forhold til hvor vidt bygningernes nuværende elnet kan honorere flere ladestandere og hvordan vi imødekommer behovet bedst muligt.

En række afledte konsekvenser ved at skifte fra kørselsgodtgørelse til indkøb af elbiler er ikke uddybet, beskrevet. Det vil bl.a. indebære øgede lønudgifter eller lavere produktivitet som følge af en mindre fleksibel arbejdsdag, hvor medarbejderne ikke kan starte og slutte hjemme. Det er i de allerfleste tilfælde en billig ordning for kommunen, at medarbejdere kører tjenestekørsel i egne biler. Det gælder især der, hvor der køres relativt få kilometer, og bilen står stille meget af tiden".

Rådmand Frederikke Jeppesen tog forbehold med henvisning til, at hun ønsker en højere medfinansiering fra Klimafonden.

 15-04-2020 [adresse]
Fremsendes til Økonomiudvalget til behandling i henhold til beslutning i byrådets møde den 15. april 2020.
 22-04-2020 Økonomiudvalget

Katcha Poulsen, Yannick Mathiesen, Benjamin Gregersen, Nikolaj Carlsen, Agnes Mikkelsen og Rebecca Andresen kunne tiltræde indstillingen i overensstemmelse med Magistratens anbefaling, med den bemærkning af at 2) udgår, da etablering af lade-standere vil indgå i en kommende indstilling til [adresse] omkring [adresse] initiativer for at afbøde den økonomiske krise som følge af Covid19.

Marianne Eriksen tog forbehold.

 29-04-2020 Aarhus Byråd
Ellen Brandt Afdeling med bemærkning, at byrådet i sit møde den 29. april 2020 har vedtaget Magistratens indstilling i overensstemmelse med erklæring fra Økonomiudvalget af 22. april 2020.